નવસારી પાલિકાએ થોડા દિવસો એવી જાહેરાત કરી હતી કે તળાવમાં પૂરતુ પાણી ન હોય 31મી માર્ચ સુધી એક ટાઈમ પાણી શહેરીજનોને અપાશે. 31મી વિતી ગયાને પાંચ દિવસ થયા છે છતાં હજુ પાલિકા એક જ ટાઈમ પાણી રોજ આપી રહી છે. નહેરનું પાણી ઓછુ આવી રહ્યું હોય દુધિયા તળાવ 25 ટકા હજુ ખાલી રહ્યું છે. શહેરને હવે માંડ 4-5 દિવસ નહેરનું ધીમી ગતિએ પાણી મળશે ત્યારબાદ બંધ થઈ જશે. નહેરનું પાણી બંધ થયા બાદ 10મે ના અરસામાં પુન: પાણી મળી શકશે. એટલે કે સવા મહિનો પાણી મળશે નહીં. આ સ્થિતિમાં તળાવ પુન: ખાલી થઈ જશે જેથી બે ટાઈમ પાણી આપતુ પાલિકા માટે લગભગ અશક્ય બનશે. પાલિકાના અંતરંગ સૂત્રો જણાવી રહ્યા છે કે જૂન માસ ચોમાસુ શરૂ થાય ત્યાં સુધી પાણીની તકલીફ રહેશે. ઉકાઈ ડેમમાં પાણી ઓછુ હોવાથી આ સ્થિતિ સર્જાઈ છે.